  Виталий Пронин Иже вуизы Россиысь Правительстволэн Тӧроезлэн нырысетӥ воштӥсез Игорь Шувалов но Президентлэн Приволжск федерал округъя оскем муртэз Михаил Бабич. Татын соос тодматско картаен: шаерысьтымы кыӵе интыос но предприятиос тунсыко луозы инвесторъёслы.«Инвестируй в Удмуртию» вазиськон улсын вордскем карта кисьмаз 3 толэзь ӵоже. Туннэ соин куноосты тодматэ Удмуртилэн Тӧроезлэсь ужзэ быдэсъясь Александр Бречалов. Ужрад кутскиз ни, со мынэ «Калашников» концернын. Татчы вуизы Россиысь пӧртэм каръёсысь, шаерысьтымы адӟем карымон ужбергатӥсьёс, инвесторъёс, инвестициосын вырись сообществоос, пӧртэм ведомствоослэн кивалтӥсьёссы. Озьы ик пыриськыны мылкыд каризы Индиысь, Китайысь но Европаысь делегациос.Тодады вайытом, та карта лэсьтэмын вал, шаерысьтымы вань муниципал кылдытэтъёсты котыртыса, учкыса-чакласа, кытчы инвесторъёс кышкатэк уксёзэс сётыны но собере отысь барыш поттыны быгатозы.Ёросъёстӥ ортчыкуз, Удмуртилэн Тӧроезлэсь ужзэ быдэсъясьлы Александр Бречаловлы, юрттэт курыса, трос гинэ ужбергатӥсьёс вазиськылӥзы, со сяна, кивалтӥсь трос гинэ кужмо предприятиослы синмаськемзэ вералляз. Озьы картае пыремын 374 предприятиос, нимаз ужбергатӥсьёс. Кудъёсызлы синмаськозы инвесторъёс? Матысь дыре тодомы.Сергей Захаров  